บาทเปิด 32.40 บาทต่อดอลลาร์ แข็งค่าต่อเนื่อง
เงินบาทเปิดตลาด 32.40 บาทต่อดอลลาร์ แข็งค่าต่อเนื่องสวนทางภูมิภาค รับเม็ดเงินไหลเข้าหนุน
15 ก.พ. 2565

เมื่อวันที่ 15 กพ. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.40 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 32.52 บาท/ดอลลาร์ เคลื่อนไหวสวนทางกับภูมิภาคที่อ่อนค่าเมื่อเทียบกับดอลลาร์ เนื่องจากมีกระแสเงินทุนต่างประเทศไหลเข้ามาในตลาดหุ้นและตลาดพันธบัตร"บาทแข็งค่าทำนิวโลว์ในรอบ 5 เดือน เคลื่อนไหวสวนทางกับภูมิภาค เพราะมี Fund Flow ไหลเข้ามาต่อเนื่อง และวันนี้คาดว่าจะมีแรงหนุนจากผู้ส่งออกทองคำด้วย ช่วงนี้ต้องจับตาดู Fund Flow เป็นหลัก ระหว่างวันทิศทางน่าจะผันผวน แต่คงเป็นช่วงสั้นๆก่อนจะกลับมาอยู่ในทิศทางเดียวกับภูมิภาค" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 32.25 - 32.50 บาท/ดอลลาร์